47 sterf weens vloede en modderstortings in NepalFoto: AP Photo/Manish Paudel Swaar reën in die suide van Nepal het modderstortings en vloede tot gevolg gehad waarin sowat 47 mense gesterf het en duisende dakloos gelaat is. Pushkar Karki, woordvoerder van die polisie, het gesê die sterftesyfer sal na verwagting styf. Daar is tans 24 mense vermis ná die drie dae se swaar reën. “Ongeveer 31 000 gesinne is dakloos gelaat deur die vloede en modderstortings wat Vrydag begin het,” het Karki gesê. Volgens die polisie het die vloedwater telefoonpale en kragdrade laat omval wat daartoe gelei het dat die meeste provinsies glad nie elektrisiteit of enige vorm van kommunikasie het nie. Die lughawe in Biratnagar is ook gesluit omdat die aanloopbaan onder sowat ŉ halwe meter water bedek is.